Σέργιος Ιω. Τανιέγιεφ

Ο Σέργιος Τανιέγιεφ του Ιωάννη (25 Νοεμβρίου 1856 - 19 Ιουνίου 1915), εξελληνισμένη μορφή του ονόματος Σεργκέι Ιβάνοβιτς Τανιέγιεφ (ρώσικα: Серге́й Ива́нович Тане́ев), ήταν ρώσος πιανίστας, συνθέτης, διευθυντής ορχήστρας, παιδαγωγός και θεωρητικός της μουσικής.

O Τανιέγιεφ φοίτησε στο Ωδείο της Μόσχας, όπου υπήρξε μαθητής μεταξύ άλλων των Πιοτρ Ιλιτς Τσαϊκόφσκυ και Νικολάι Ρούμπινστάιν (en). Αργότερα δίδαξε στο ίδιο εκπαιδευτικό ίδρυμα και διετέλεσε διευθυντής του για ένα χρονικό διάστημα. Θεωρείται ως ένας από τους σημαντικότερους ρώσους θεωρητικούς της μουσικής. Έχει γράψει μία πραγματεία με τίτλο "Κινητή αντίστιξη στο αυστηρό στυλ" (Подвижной контрапункт строгого письма), η οποία έχει χαρακτηριστεί από τον Serge Koussevitzky (en) ως "μία από τις σπουδαιότερες μουσικές πραγματείες που έχουν γραφεί ποτέ". Μεταξύ των μαθητών του στο Ωδείο της Μόσχας συγκαταλέγονται οι Αλεξάντρ Σκριάμπιν και Σεργκέι Ραχμάνινωφ.

Παραπομπές 

Ρώσοι πιανίστες
Ρώσοι συνθέτες